Приложение № 1 към Заповед № РД 09-522 от 03.07.2020 г.,

изм. със Заповед № РД 09-754 от 26.07.2021 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор № BG06RDNP001-4.008 „Целеви прием за земеделски стопани в сектор Животновъдство“** |

**по подмярка 4.1 „Инвестиции в земеделски стопанства“ от мярка 4 „Инвестиции в материални активи“ на Програма за развитие на селските райони за периода 2014-2020 г.**

**Европейският земеделски фонд за развитие на селските райони**

**Европа инвестира в селските райони**

**СЪДЪРЖАНИЕ**:

[1. Наименование на програмата: 8](#_Toc41572766)

[2. Наименование на приоритетната ос: 8](#_Toc41572767)

[3. Наименование на процедурата: 9](#_Toc41572768)

[4. Измерения по кодове: 9](#_Toc41572769)

[5. Териториален обхват: 9](#_Toc41572770)

[6. Цели на предоставяната безвъзмездна финансова помощ по процедурата и очаквани резултати: 9](#_Toc41572771)

[7. Индикатори: 10](#_Toc41572772)

[8. Общ размер на безвъзмездната финансова помощ по процедурата: 11](#_Toc41572773)

[9. Минимален и максимален размер на допустимите разходи за конкретен проект: 12](#_Toc41572774)

[10. Процент на съфинансиране: 12](#_Toc41572775)

[11. Допустими кандидати: 12](#_Toc41572776)

[11.1. Критерии за допустимост на кандидатите: 12](#_Toc41572777)

[11.2. Критерии за недопустимост на кандидатите: 14](#_Toc41572778)

[12. Допустими партньори: 15](#_Toc41572779)

[13. Дейности, допустими за финансиране: 16](#_Toc41572780)

[13.1: Допустими дейности: 16](#_Toc41572781)

[13.2: Условия за допустимост на дейностите: 16](#_Toc41572782)

[13.3: Недопустими дейности: 20](#_Toc41572783)

[14. Категории разходи, допустими за финансиране: 21](#_Toc41572784)

[14.1. Допустими разходи: 21](#_Toc41572785)

[14.2. Условия за допустимост на разходите: 22](#_Toc41572786)

[14.3. Недопустими разходи: 25](#_Toc41572787)

[15. Допустими целеви групи (ако е приложимо): 26](#_Toc41572788)

[16. Приложим режим на минимални/държавни помощи: 26](#_Toc41572789)

[17. Хоризонтални политики: 26](#_Toc41572790)

[18. Минимален и максимален срок за изпълнение на проекта: 26](#_Toc41572791)

[19. Ред за оценяване на концепциите за проектни предложения: 26](#_Toc41572792)

[20. Критерии и методика за оценка на концепциите за проектни предложения: 26](#_Toc41572793)

[21. Ред за оценяване на проектните предложения: 27](#_Toc41572794)

[21.1 Предварителна оценка на проектните предложения: 27](#_Toc41572795)

[21.2. Оценка на административно съответствие и допустимост: 28](#_Toc41572796)

[21.3. Техническа и финансова оценка: 31](#_Toc41572797)

[22. Критерии и методика за оценка на проектните предложения 33](#_Toc41572798)

[22.1 Критерии за оценка на проектни предложения 33](#_Toc41572799)

[22.2 Методика за оценка на проектните предложения 37](#_Toc41572800)

[23. Начин на подаване на проектните предложения/концепциите за проектни предложения: 39](#_Toc41572801)

[24. Списък на документите, които се подават на етап кандидатстване: 40](#_Toc41572802)

[24.1. Списък с общи документи: 40](#_Toc41572803)

[24.2. Списък с документи, доказващи съответствие с критериите за оценка на проекти: 45](#_Toc41572804)

[25. Краен срок за подаване на проектните предложения: 46](#_Toc41572805)

[26. Адрес за подаване на проектните предложения/концепциите за проектни предложения: 46](#_Toc41572806)

[27. Допълнителна информация: 46](#_Toc41572807)

[27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 46](#_Toc41572808)

[28. Приложения към Условията за кандидатстване: 49](#_Toc41572809)

|  |  |
| --- | --- |
| **Обяснителни бележки** | |
| **Биосигурност (Биологична сигурност)** | Комплекс от управленски и физически мерки, които намаляват риска от проникването, развитието и разпространението на болестите по животните. |
| **Големи предприятия** | Предприятия, които не изпълняват критериите на [чл. 3 от Закона за малките и средните предприятия](https://m.apis.bg/PravoDoc.aspx?DocumentId=11186&ParagraphId=2729210). |
| **Дейност** | Проект, договор, споразумение или друг механизъм, избран съгласно заложените в ПРСР 2014 – 2020 г. критерии, който се отнася до и се осъществява от един или повече ползватели на помощ, предвид постигането на поставените цели в ПРСР. |
| **Действащ животновъден обект** | Животновъден обект, регистриран по реда на чл. 137 от Закона за ветринарномедицинската дейност, в който към датата на подаване на проектното предложение се отглеждат селскостопански животни. |
| **Земеделска дейност** | Производството на земеделски продукти, включително прибиране на реколтата, добив на мляко, отглеждане и развъждане на селскостопански животни за земеделски цели и/или поддържане на земята в добро земеделско и екологично състояние. |
| **Земеделски култури** | Растения от даден ботанически вид и род, които се отглеждат от човека, за да задоволяват определени негови потребности. |
| **Земеделски площи** | Обработваемата земя (включително оставена като угар), постоянно затревените площи, трайните насаждения и семейните градини независимо дали се използват за производство на земеделска продукция. |
| **Земеделска техника** | Техника, която се използва за обработка на почвата и прибиране на реколтата, като: трактори, самоходна техника – колесни трактори, верижни трактори, специализирани самоходни машини (силажокомбайни, зърнокомбайни и др.) и друг вид самоходни машини и сменяема прикачна техника. |
| **Изкуствено създадени условия** | Всяко установено условие по смисъла на чл. 60 от Регламент (ЕС) № 1306/2013. |
| **Икономическа жизнеспособност** | Генерирането на доходи от дейността, гарантиращи устойчивост на земеделското стопанство за периода на бизнесплана чрез постигане на показателите за оценка, посочени в Приложение № 4 „Бизнес план“. |
| **Икономически размер на стопанство** | Размерът на земеделското стопанство, изразен в стандартен производствен обем. |
| **Колективни инвестиции** | Инвестиции, свързани с осигуряване на сътрудничеството между членовете в признати групи/организации на производители, чрез предприемане на по-ефективни и икономически изгодни инвестиции в общи съоръжения, оборудване, инфраструктура и др. |
| **Международно признат стандарт** | Стандарт, който е приет от международна организация по стандартизация или международна организация с дейност по стандартизация и е общодостъпен. |
| **Независими оферти** | Оферти, подадени от лица, които не се намират в следната свързаност помежду си или спрямо кандидата, включително за и чрез физическите лица, които представляват съответното ЮЛ или участват в органите му на управление: а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото. |
| **Непреодолима сила и извънредни обстоятелства** | Обстоятелства по смисъла на чл. 2, параграф 2 от Регламент (ЕС) № 1306/2013 г. |
| **Нередност** | Всяко нарушение на правото на ЕС или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Оперативни разходи** | Административните разходи и разходите, свързани с поддръжка и експлоатация на активите. |
| **Организации и/или групи на земеделски производители** | Организации и/или групите на производители, признати от министъра на земеделието,храните и горите. |
| **Обособена част от инвестицията** | Завършен етап на изпълнение на инвестицията, който е обособен и е доведен до самостоятелна степен на завършеност. |
| **Доминиращо влияние** | Влиянието върху юридическо лице от друго лице, което:  а) притежава мажоритарния дял от капитала на юридическото лице, или  б) притежава блокираща квота в капитала на юридическото лице, или  в) може да назначава повече от половината от членовете на управителните или контролните органи на юридическото лице. |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. Подготовка на продукцията за продажба включва една или комбинация от дейности, свързани с почистването, подготовката за съхранение, съхранението, сортирането, маркирането, опаковането и транспортирането на земеделски продукти. |
| **Предпроектно проучване** | Становища, резюмета и доклади за енергийна ефективност и доклади за екологична устойчивост на проекта. |
| **Преработка на селскостопански продукти** | Всяко обработване на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба. |
| **Принос в натура** | Предоставяне на земя или недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проверка на място** | Проверка по смисъла на Регламент (ЕС) № 809/2014. |
| **Публична финансова помощ** | Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти по смисъла на Директива 2004/18/EО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги (ОВ L 134, 30.4.2004 г. и Българско специално издание: глава 06, том 8), ще се разглежда като обществен дял. |
| **Първично селскостопанско производство** | Производство на растителните и животинските продукти, изброени в Приложение № I по член 38 от Договора за функциониране на Европейския съюз, както и памук, без да се извършват никакви по-нататъшни операции, с които се променя естеството на тези продукти. |
| **Първична преработка на пчелен мед** | Процес на преработка, в който основна суровина е пчелен мед в сурово състояние. |
| **Разходи за консултантски услуги, свързани с подготовка и управление на проекта** | Разходи, извършени преди подаване на проектното предложение и такива по време на изпълнение на проекта, които задължително включват подготовка на проектното предложение, изработка на бизнес план, анализ за икономическа устойчивост на проекта и подготовка на заявки за плащане, включително отчитане и управление на проекта. |
| **Разходи за инвестиции за обикновена подмяна** | Разходи за замяна на активи, които не водят до подобряване на цялостната дейност на кандидата. |
| **Рефинансиране на лихви** | Възстановяване на извършените разходи за лихви по заеми. |
| **Стандартен производствен обем** | Стойността на продукцията, която отговаря на средната стойност за даден район за всеки един земеделски продукт, изчислена в евро по таблица съгласно приложение № 1 |
| **Съпоставими оферти** | Оферти, които отговарят на запитването за оферта на кандидата и съдържат:  а) еднотипни основни технически характеристики – в случаите, когато се кандидатства за разходи за закупуване на машини и земеделска техника;  б) общ съпоставим капацитет на оборудването – в случаите, когато се кандидатства за разходи за закупуване на оборудване;  в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Трайни насаждения** | Площи, заети с овощни и лозови насаждения, бамбук, черница, камъш, ракита за плетене на кошници, медоносни дървесни видове за производството на мед, други бързо растящи храсти и дървесни видове, използвани за производството на биоенергия, ягодоплодни, разсадници за лозов посадъчен материал, овощни дръвчета, декоративни храсти и горски фиданки и други насаждения с вегетационен период повече от две години. |
| **Усложнена епизоотична**  **обстановка** | Опасност от възникване или възникване на масово заболяване на животни от заразни болести. |
| **Услуги, свързани директно със земеделската дейност** | Услуги, директно подпомагащи производството на земеделски продукти, включително услуги, извършвани със земеделска техника, агротехнически мероприятия, ветеринарномедицински услуги и услуги за репродуктивна дейност. Не се считат за „услуги, директно свързани със земеделската дейност" услуги, които са:  а) свързани с продажбата и/или ремонт и/или наем на земеделска техника;  б) свързани с продажбата на земеделски продукти, включително семена и посадъчен материал, с изключение на случаите, в които тя се извършва от производителя на тези продукти;  в) свързани с продажбата и съхранението на торове и препарати за растителна защита. |

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020) |

# 2. Наименование на приоритетната ос:

|  |
| --- |
| Подпомаганите проектни предложения по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програма за развитие на селските райони за периода 2014-2020 г. в рамките на настоящата процедура допринасят за изпълнение на:  **Приоритет 2 „Подобряване на жизнеспособността на стопанствата и конкурентоспособността на всички видове земеделие във всички региони; насърчаване на новаторски селскостопански технологии и устойчивото управление на горите“ и по-конкретно:**   * Област с поставен акцент 2А „Подобряване на икономическите резултати на всички земеделски стопанства и улесняване на преструктурирането и модернизирането на стопанствата, особено с оглед на увеличаването на пазарното участие и ориентация и на разнообразяването в селското стопанство“ * Област с поставен акцент 2Б „Улесняване на навлизането на земеделски стопани с подходяща квалификация в селскостопанския сектор, и по-специално приемствеността между поколенията“   **Приоритет 4 „Възстановяване, опазване и укрепване на екосистемите, свързани със селското и горското стопанство“ и по-конкретно:**   * Област с поставен акцент 4А „Възстановяване, опазване и укрепване на биологичното разнообразие, включително в зони по „Натура 2000“ и в зони с природни или други специфични ограничения и земеделие с висока природна стойност, както и на състоянието на европейските ландшафти“ * Област с поставен акцент 4Б „Подобряване управлението на водите, включително управлението на торовете и пестицидите“ * Област с поставен акцент 4В „Предотвратяване на ерозията на почвите и подобряване на управлението им“   **Приоритет 5 „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“ и по-конкретно:**   * Област с поставен акцент 5Г „Намаляване на емисиите на парникови газове и амоняк от селското стопанство“ |

# 3. Наименование на процедурата:

|  |
| --- |
| Процедура чрез подбор на проектни предложения BG06RDNP001-4.008 „Целеви прием за земеделски стопани в сектор Животновъдство“ по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програма за развитие на селските райони за периода 2014-2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектни предложения по процедурата се изпълняват на територията на Република България. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:**  1. Подмярка 4.1 „Инвестиции в земеделски стопанства" от мярка 4 „Инвестиции в материални активи“ от ПРСР 2014-2020 г. има за цел повишаване конкурентоспособността на земеделието в Република България чрез:  а) преструктуриране и развитие на наличните материални мощности в стопанствата;  б) насърчаване въвеждането на нови технологии в производството и модернизация на физическия капитал;  в) опазване на компонентите на околната среда;  г) спазване стандартите на Европейския съюз (ЕС) и подобряване на условията в земеделските стопанства;  д) насърчаване на сътрудничеството между земеделските стопани;  е) подобряване качеството на произвежданите земеделски продукти;  ж) осигуряване на възможностите за производство на биологични земеделски продукти.  **Очаквани резултати:**  По настоящата процедура по подмярка 4.1 „Инвестиции в земеделски стопанства“ от мярка 4 „Инвестиции в материални активи“ се подпомагат проектни предложения, които водят до подобряване на цялостната дейност на земеделските стопанства в сектор „Животновъдство“.  В резултат на осигурената подкрепа по процедурата се очаква да се реализират проекти, които да допринесат за повишаване на конкурентоспособността на животновъдните стопанства, включително да се осигурят възможности за създаване на заетост, да се създадат по-добри условия за отглеждане на животните, свързани с повишаване на биосигурността в стопанствата, да се насърчи биологичното производство на продукти, получени в резултат от развитието на животновъдната дейност, както и да се стимулира сдружаването сред животновъдните стопанства в страната. |

# 7. Индикатори:

|  |
| --- |
| В съответствие с планираното изпълнение на ПРСР 2014-2020 г. по области с поставен акцент, реализираните проектни предложения по настоящата процедура следва да допринасят за постигането на един или няколко от следните показатели:  **Показатели за изпълнение:**  **Област с поставен акцент 2А:**  1. Общо публични разходи (Показател О1)  2. Общ размер на инвестициите (Показател О2)  3. Брой на действията/операциите, получаващи подкрепа (Показател О3)  **Област с поставен акцент 2Б:**  4. Общо публични разходи (Показател О1)  5. Общ размер на инвестициите (Показател О2)  6. Брой на действията/операциите, получаващи подкрепа (Показател О3)  **Област с поставен акцент 4А:**  7. Общо публични разходи (Показател О1)  8. Общ размер на инвестициите (Показател О2)  9. Брой на действията/операциите, получаващи подкрепа (Показател О3)  **Област с поставен акцент 4Б:**  10. Общо публични разходи (Показател О1)  11. Общ размер на инвестициите (Показател О2)  12. Брой на действията/операциите, получаващи подкрепа (Показател О3)  **Област с поставен акцент 4В:**  13. Общо публични разходи (Показател О1)  14. Общ размер на инвестициите (Показател О2)  15. Брой на действията/операциите, получаващи подкрепа (Показател О3)  **Област с поставен акцент 5Г:**  16. Общо публични разходи (Показател О1)  17. Общ размер на инвестициите (Показател О2)  18. Брой на действията/операциите, получаващи подкрепа (Показател О3)  **Показатели за резултатите:**  19. Процент на земеделските стопанства, получаващи подпомагане по Програмата за развитие на селските райони за инвестиции в преструктуриране или модернизация (област с поставен акцент 2A) (R1)  20. Процент на земеделските стопанства, разполагащи с бизнес план за развитие/инвестиции за млади земеделски стопани, подпомагани по Програмата за развитие на селските райони (област с поставен акцент 2Б) (R3)  21. Процент на животинските единици (ЖЕ), засегнати от инвестиции в управлението на животновъдството с оглед на намаляване на емисиите на парникови газове и/или на амоняк (област с поставен акцент 5Г) (R16)  22. Намаляване на емисиите на метан и двуазотен оксид (област с поставен акцент 5Г) (R18)  23. Намаляване на емисиите на амоняк (област с поставен акцент 5г) (R19)  **Показатели за изпълнение на РСР:**  24. Брой на действията/операциите, получаващи подкрепа (О3)  25. Брой на стопанствата/бенефициерите, получаващи подкрепа (О4)  26. Брой на подпомаганите животински единици (ЖЕ) (О8)  **Целеви показатели:**  27. Процент на земеделските стопанства, получаващи подпомагане по ПРСР за инвестиции в преструктуриране или модернизация (област с поставен акцент 2A) (Т4)  28. Процент на земеделските стопанства, разполагащи с бизнес план за развитие/инвестиции за млади земеделски стопани, подпомагани по ПРСР (област с поставен акцент 2Б) (Т5)  29. Процент на ЖЕ, засегнати от инвестиции в управление на добитък с оглед намаляване на емисиите на парникови газове и/или на амоняк (област с поставен акцент 5Г) (Т17)  **ВАЖНО:**  **30. Раздел № 8 от формуляра за кандидатстване в ИСУН 2020 не се попълва от кандидата.** |

# 8. Общ размер на безвъзмездната финансова помощ по процедурата:

|  |  |  |  |  |  |  |
| --- | --- | --- | --- | --- | --- | --- |
| 1. Общият размер на безвъзмездната финансова помощ по настоящата процедура възлиза на 121 259 600 лв.   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 121 259 600 лв.  (100 %) | 103 070 660 лв.  (85 %) | 18 188 940 лв.  (15 %) |   2. Посоченият размер и интензитет на средствата от Европейския земеделски фонд за развитие на селските райони (ЕЗФРСР) са индикативни, тъй като подпомогнатите проектни предложения по подмярка 4.1 „Инвестиции в земеделски стопанства“ допринасят за постигане на три от приоритетите за развитие на селските райони. |

# 9. Минимален и максимален размер на допустимите разходи за конкретно проектно предложение:

|  |
| --- |
| 1. Минималният размер на допустимите разходи за едно проектно предложение, представено от един кандидат е 29 337 лв.  2. Максималният размер на допустимите разходи за едно проектно предложение, представено от един кандидат е 977 900 лв.  3. Максималният размер на допустимите разходи за закупуване на земеделска техника и специализирани земеделски транспортни средства, включени в проектно предложение, представено от един кандидат по настоящата процедура е 488 950 лв.  **ВАЖНО:**  **4. Максималният размер на общите допустими разходи за целия период на прилагане на ПРСР 2014 - 2020 г. за един кандидат е 1 955 800 лв.**  **5. Максималният размер на допустимите разходи за закупуване на земеделска техника** **за целия период на прилагане на ПРСР 2014 - 2020 г. за един кандидат е 977 900 лв.**  **6. Максималният размер на общите допустими разходи за периода на прилагане на подмярката на ПРСР 2014-2020 не трябва да надвишава размера, посочен в т. 4 и т. 5, за кандидатите и/или ползвателите/бенефициентите, които са предприятия партньори и/или свързани предприятия по смисъла на Закона за малките и средните предприятия.** |

# 10. Процент на съфинансиране:

|  |
| --- |
| 1. Финансова помощ по процедурата се предоставя под формата на възстановяване на действително направени и платени допустими разходи.  2. Финансовата помощ за одобрени проектни предложения е в размер на 50 на сто от общия размер на допустимите за финансово подпомагане разходи.  3. Разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата, като участието на кандидата може да бъде само в парична форма. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Финансова помощ по процедурата се предоставя на:  а) земеделски стопани;  б) групи или организации на производители.  2. Земеделските стопани по т. 1, буква „а“ към датата на подаване на проектното предложение трябва да отговарят на следните условия:  а) да са регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.);  б) минималният стандартен производствен обем на земеделското им стопанство да е не по-малко от левовата равностойност на 8 000 евро;  в) да са собственици или ползватели на действащи животновъдни обекти, регистрирани по реда на чл. 137 от Закона за ветеринарномедицинската дейност;  г) ако кандидатите са юридически лица, трябва да са:  аа) получили за предходната или текущата финансова година приход от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ;  бб) регистрирани по Търговския закон, Закона за кооперациите, Закона за вероизповеданията или създадени по Закона за Селскостопанската академия.  3. Икономическият размер на стопанството по т. 2, буква „б“, се изчислява по таблица съгласно Приложение № 1.  4. Минималният икономически размер на стопанства по т. 2, буква „б“ се доказва от кандидатите чрез представяне на декларация по образец съгласно Приложение № 2 за текущата стопанска година към момента на кандидатстване и:  а) регистрация на обработваната от кандидата земя и отглежданите животни в Интегрираната система за администриране и контрол; или  б) документ за собственост или ползване на земята или заповеди по чл. 37в, ал. 4, ал. 10 и ал. 12 от Закона за собствеността и ползването на земеделските земи, която участва при изчисляването му; или  в) справка за дейността на кандидата за стопанската 2019/2020 година, издадена във връзка с регистрацията като земеделски стопанин по реда на Наредба № 3 от 1999 г. за създаване и поддържане на регистър на земеделските стопани.  5. Не е допустимо доказване на минималният стандартен производствен обем с намерения за засаждане/засяване през текущата стопанска година.  6. Обработваната от кандидата земя, която участва при изчисление на минималния стандартен производствен обем на земеделското стопанство, трябва да се стопанисва съгласно чл. 33б от Закона за подпомагане на земеделските производители.  7. При кандидатстване за колективна инвестиция, условията по т. 2 трябва да са изпълнени за всички членове на групата или организацията на производители.  8. За групи и организации на производители на земеделски продукти условието по т. 2, буква „б“ се счита за изпълнено, когато общият стандартен производствен обем, формиран като сбор от стандартните производствени обеми на земеделските стопанства на членовете на групата или организацията, отнесен към броя на земеделските стопани, членове на групата или организацията, е над 8 000 евро.  9. За колективни инвестиции не се подпомагат кандидати, при които някой от членовете на групата или организацията на производители:  а) притежава доминиращо влияние върху дейността на кандидата;  б) участва в проектното предложение със стандартен производствен обем на земеделското си стопанство, който надвишава 40 на сто от общия стандартен производствен обем, формиран като сбор от стандартните производствени обеми на земеделските стопанства на членовете, с които те участват в проектното предложение;  в) помежду си са свързани предприятия или предприятия партньори по смисъла на Закона за малките и средните предприятия.  **ВАЖНО:**  **10. Минималният икономически размер на стопанството по т. 2, буква „б“ за кандидати, чиито животновъдни стопанства са засегнати от усложнена епизоотична обстановка, може да се докаже чрез представяне на протокол за унищожаване/убиване на животните по образец, утвърден със заповед на изпълнителния директор на БАБХ към момента на възникване на събитието, като се вземат предвид броя на животните, които не са възстановени в животновъдния обект към датата на подаване на проектното предложение.**  **11. В случаите по т. 10, кандидатите поемат ангажимент да възстановят унищожените/убитите животни в животновъдния обект, като посочват краен срок, в рамките на който ще се извърши възстановяването.**  **12. В случаите по т. 10, условието по т. 2, буква „в“, кандидатите да са собственици или ползватели на действащ животновъден обект се счита за изпълнено, ако отглежданите животни са унищожени/убити не по-рано от 1 януари 2019 година.**  **13. В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да бъдат представени, за да се удостовери допустимостта на кандидата. Условията, за които не е предвиден документ, се проверяват служебно.**  **14. Изискването по т. 2, буква „аа“ не се прилага за кандидати с проектни предложения, които ще се реализират на територията на селски район и които са създадени до 1 година преди датата на подаване на проектното предложение.** |

## 11.2. Критерии за недопустимост на кандидатите:

|  |
| --- |
| **Потенциалните кандидати не могат да участват** в процедурата за подбор на проекти и да получат безвъзмездна финансова помощ, в случай че:  1.1. са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  1.2. са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;  1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Управляващия орган и на кандидата или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;  1.4. е налице неравнопоставеност в случаите по чл. 44, ал. 5 от ЗОП;  1.5. с акт на компетентен орган е установено, че:  а) са представили документ с невярно съдържание, с който доказва декларираната липса на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  1.7. е налице конфликт на интереси, който не може да бъде отстранен;  1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  1.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  2. Основанията по т. 1.1, 1.2 и 1.7 се отнасят за лицата, посочени в чл. 54, ал. 2 от ЗОП.  3. Съответствието с изискванията по т. 1.1, 1.2, 1.3, 1.4, 1.5, 1.6, 1.7 и 1.9 се доказват при кандидатстване с декларация съгласно Приложение № 3.  4. Точка 1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.  5. Точка 1.8 не се прилага за кандидати, регистрирани по Закона за вероизповеданията.  6. Преди сключване на административния договор за предоставяне на безвъзмездна финансова помощ декларираните обстоятелства се доказват и се извършва проверка, относно същите:  а) с официални документи, издадени от съответните компетентни органи - за обстоятелствата, за които такива документи се издават, или заверени копия от тях, като се спазват изискванията на чл. 2, ал. 1 от Закона за електронното управление;  б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.  7. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване.  8. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| 1. Настоящата процедура по подмярка 4.1 „Инвестиции в земеделски стопанства" от мярка 4 „Инвестиции в материални активи“ от ПРСР 2014-2020 г. има за цел да спомогне за подобряване на цялостната дейност на земеделските стопанства в сектор „Животновъдство“ чрез:  а) внедряване на нови продукти, процеси и технологии и обновяване на наличните производствени материални и/или нематериални активи; или  б) насърчаване на сътрудничеството с производителите и преработвателите на земеделски продукти; или  в) опазване на компонентите на околната среда, включително с намаляване на вредните емисии и отпадъци; или  г) подобряване условията на труд, подобряване на хигиенните, ветеринарните, фитосанитарните, екологичните и други условия на производство; или  д) подобряване качеството на произвежданите земеделски продукти; или  е) осигуряване на възможностите за производство на биологични селскостопански продукти. |

## 13.2: Условия за допустимост на дейностите:

|  |
| --- |
| 1. Финансовата помощ по настоящата процедура се предоставя в съответствие с принципите на добро финансово управление, публичност и прозрачност.  2. Финансова помощ не се предоставя за проектни предложения, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите.  3. Подпомагат се проектни предложения, представени от земеделски стопани по т. 1, буква „а“ от Раздел 11.1 „Критерии за допустимост на кандидатите“ за инвестиции в техните стопанства, пряко свързани с една или няколко от дейностите по първично селскостопанско производство и съхранение на селскостопански продукти, получени и свързани с отглеждането на селскостопански животни, както и подготовка на продуктите от селскостопански животни за продажба.  4. Подпомагат се проектни предложения, представени от кандидати по т. 1 буква „б“ от Раздел 11.1 „Критерии за допустимост на кандидатите“ за колективни инвестиции, които са от полза на цялата група или организация на производители и са свързани с основната земеделска дейност по производство и/или съхранение на непреработени селскостопански продукти, получени и свързани с отглеждането на селскостопански животни от техните членове, както и подготовка на продуктите от селскостопански животни за продажба.  5. Продуктите за чието първично производство се кандидатства, могат да бъдат само продукти с животински произход, получени в резултат на отглеждането на селскостопански животни и попадащи в обхвата на приложение № I по член 38 от Договора за функционирането на Европейския съюз (Приложение № 4).  6. Подпомагат се проектни предложения, включващи дейности, които са насочени към подобряване на производствения процес в действащи животновъдни обекти, регистрирани по реда на чл. 137 от ЗВД и/или изграждане на нови живоновъдни обекти.  7. За подпомагане по реда на настоящата процедура кандидатите представят бизнес план по образец съгласно приложение № 5, който съдържа подробно описание на планираните инвестиции и дейности за 5-годишен период, а в случаите на инвестиции за извършване на строително-монтажни работи – за 10-годишен период.  8. Бизнеспланът по т. 7 трябва да показва подобряване на дейността на земеделското стопанство на кандидата или на земеделските стопанства на членовете на групите или организациите на производители чрез прилагане на планираните инвестиции и дейности и постигане на една или повече от целите съгласно т. 1 от Раздел 13.1 „Допустими дейности“ и в съответствие с принципите по т. 1.  9.. Бизнеспланът трябва да доказва икономическата жизнеспособност на проектното предложение и стопанството за периода, посочен в т. 7, и постигането на показателите, посочени в приложение № 5.  10. Бизнеспланът, представен от групи или организации на производители, трябва да доказва подобряване на земеделската дейност на земеделските стопанства на членовете и основната дейност на групата/организацията чрез прилагане на планираните инвестиции и дейности и постигане на една или повече цели съгласно т. 1 от Раздел 13.1 „Допустими дейности“, както и да показва, че инвестициите и дейностите са от полза на цялата група/организация на производители.  11. Бизнеспланът, представен от групи или организации на производители, трябва да доказва ефективност и икономическа жизнеспособност чрез съвместно прилагане на планираните инвестиции и дейности, включени в проектното предложение, и че тези инвестиции и дейности водят до подобряване на земеделската дейност на земеделските стопанства на членовете, както и че водят до постигане на една или повече цели съгласно т. 1 от Раздел 13.1 „Допустими дейности“ и т. 1 от Раздел № 6 „Цели на предоставяната безвъзмездна финансова помощ по процедурата и очаквани резултати“.  12. Бизнеспланът по т. 10 и т. 11 трябва да доказва икономическа жизнеспособност за съответния период по т. 7.  13. При закупуване на земеделска техника в бизнесплана трябва да бъде посочен размерът на земята, за която техниката ще бъде използвана.  14. Кандидатите и съответно членовете на групите/организациите на производители се задължават да обработват земя с размер не по-малък от посочената съгласно т. 13 и одобрена от Държавен фонд "Земеделие" – РА, до:  а) три години от датата получаване на окончателно плащане – за ползватели, които са микро-, малки или средни предприятия по смисъла на чл. 3 от Закона за малките и средните предприятия;  б) пет години след датата на получаване на окончателното плащане за ползватели, които са големи предприятия.  15. Техническите характеристики и капацитетът на земеделската техника, за която се предоставя финансова помощ, трябва да съответстват на броя и вида на животните, отглеждани в животновъдния обект и площта на обработваната от кандидата или членовете на групата/организацията на производители земя, с вида на отглежданите култури и нуждите на животновъдния обект. Кандидатът доказва това съответствие чрез обосновка в бизнесплана, която включва броя на животните, отглеждани в животновъдния обект и необходимото количество фураж за тяхното изхранването. Кандидатът представя и обосновка за количеството растениевъдна продукция на база размера на площите и средните добиви от съответните култури. Тази обосновка подлежи на оценка от оценителната комисия по изготвена методика съгласно Приложение № 6.  16. Капацитетът на съоръженията и сградите за съхранение на селскостопанска продукция, за които се предоставя финансова помощ, трябва да съответства на прогнозния размер на произведената от кандидата или членовете на групата/организацията на производители собствена продукция, за която кандидатът представя обосновка в бизнесплана. Инвестициите, които не са пряко свързани с производствената дейност (като например административно-битови сгради и помещения и други) следва да съответстват на дейностите включени в проектното предложение, включително данните, посочени в бизнес плана.  17. Капацитетът на съоръженията и сградите за съхранение на селскостопанска продукция, за които се предоставя финансова помощ, в случаите когато ще се съхранява продукция, предназначена за изхранване на животните, която не е произведена от кандидата, следва да съответства на броя животни, предвидени за подпомагане в проектното предложение.  18. Когато се кандидатства за предоставяне на финансова помощ за инвестиции в дейности, свързани с производство и съхранение на растителни продукти за нуждите на животновъдния обект, размерът на площта, от която се добиват тези продукти, се доказва чрез:  а) регистрация в Интегрираната система за администриране и контрол на кандидата, на членовете на групата/организацията на производители; или  б) документ за собственост или ползване на земята или заповеди по чл. 37в, ал. 4, ал. 10 и ал. 12 от Закона за собствеността и ползването на земеделските земи, или  в) справка за дейността на кандидата за стопанската 2019/2020 година, издадена във връзка с регистрацията като земеделски стопанин по реда на Наредба № 3 от 1999 г. за създаване и поддържане на регистър на земеделските стопани.  19. Проектните предложения се изпълняват върху имот – собственост на кандидата, а когато имотът не е собственост на кандидата, към проектните предложения се прилагат документи за:  19.1. учредено право на строеж върху имота за срок не по-малко от 6 години считано от датата на подаване на проектното предложение, когато е учредено срочно право на строеж – в случай на кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква разрешение за строеж, съгласно Закона за устройство на територията;  19.2. документ за ползване на имота за срок не по-малко от 6 години считано от датата на подаване на проектното предложение – в случай на кандидатстване за разходи за:  а) закупуване и/или инсталиране на нови машини, оборудване и съоръжения, необходими за подобряване на производството и/или обновяване на сгради и/или помещения, за които не се изисква издаване на разрешение за строеж, съгласно ЗУТ;  б) строително-монтажни работи извън случаите по т. 19.1.  20. Документ по т. 19.2, буква „а“ не се изисква при кандидатстване за подпомагане за закупуване на земеделска техника и специализирани земеделски транспортни средства, които поради своето естество или предназначение не се използват в затворени помещения.  21. Към проектните предложения, включващи разходи за строително-монтажни работи, се прилагат:  а) заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително-монтажни работи не се изисква одобрен инвестиционен проект съгласно ЗУТ;  б) одобрен инвестиционен проект, изработен във фаза "Технически проект" или "Работен проект (работни чертежи и детайли)" в съответствие с изискванията на Закона за устройство на територията и Наредба № 4 от 2001 г. за обхвата и съдържанието на инвестиционните проекти (обн., ДВ, бр. 51 от 2001 г.).  в) подробни количествени сметки за предвидените строително-монтажни работи, заверени от правоспособно лице;  г) разрешение за строеж, когато издаването му се изисква съгласно Закона за устройство на територията;  д) становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията.  22. Проектни предложения, които включват разходи за преместваеми обекти, се придружават с разрешение за поставяне, издадено в съответствие със Закона за устройство на територията.  23. Дейностите и инвестициите по проектни предложения, за които се изисква лицензиране, разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.  **ВАЖНО:**  **24. В случаите когато в проектното предложение е предвидена инвестиция в изграждане на нов животновъден обект/и, към датата на подаване на заявка за окончателно плащане, животновъдния обект, предмет на инвестицията следва да е регистриран по реда на чл. 137 от ЗВД.** |

## 13.3: Недопустими дейности:

|  |
| --- |
| 1. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.  2. Финансова помощ не се предоставя за дейности:  а) включени в оперативните програми по чл. 33 от Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (OB L 347, 20.12.2013 г.) на кандидати – организации на производители на плодове и зеленчуци;  б) по преструктуриране и конверсия на винени лозя, в т.ч. за създаването и презасаждането на винени лозя и за напоителни съоръжения и оборудване, необходими за отглеждането на винени лозя, включително системи за капково напояване, инсталации за дъждуване и малки помпени станции, допустими за подпомагане по мярка "Преструктуриране и конверсия" от Националната програма за подпомагане на лозаро-винарския сектор за периода 2014-2018 г. и 2019 – 2023 г.;  в) свързани с производството и съхранението на тютюн;  г) свързани с производството и съхранението на маслиново масло и трапезни маслини;  д) включени в проектни предложения, подадени от кандидати по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от ПРСР 2014-2020 г.  е) подпомагани по чл. 6 от Регламент (ЕО) № 1952/2005 на Съвета от 23 ноември 2005 г. относно общата организация на пазара на хмел и за отмяна на Регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (OB L 314, 30.11.2005 г.);  ж) допустими за подпомагане по мерките за подкрепа на подновяването на пчелните кошери от Националната програма по пчеларство за периода 2017-2019 г. и 2020 – 2022 г., в т.ч. закупуването на кошери от кандидати, притежаващи по-малко от 150 пчелни семейства;  з) свързани с преработка на първични селскостопански продукти.  3. Финансова помощ не се предоставя за инвестиционни разходи по приложение № 7, свързани с изграждане на нови, ремонт, реконструкция и/или разширяване на съществуващи съоръжения за съхранение на оборски тор в регистрирани и действащи животновъдни обекти, които са:  а) разположени на територията на нитратно уязвими зони, определени в заповед на министъра на околната среда и водите, издадена на основание чл. 151, ал. 2, т. 2, буква "ф" от Закона за водите, съгласно приложение № 8, или се използват за дейности в такива зони;  б) директно свързани с изпълнението на задължителните изисквания съгласно Програмата от мерки за ограничаване и предотвратяване на замърсяването с нитрати от земеделски източници в нитратно уязвимите зони, утвърдена със заповеди със заповеди с № РД 09-222/27.02.2020 г. и № РД 237/17.03.2020 г. на министъра на околната среда и водите и на министъра на земеделието и храните.  4. По процедурата не се подпомагат като самостоятелно проектно предложение:  а) събарянето на стари сгради и производствени съоръжения;  б) инвестициите в нематериални активи.  5. По процедурата не се подпомагат дейности, свързани с производство и съхранение на селскостопански продукти от растителен произход, предназначени за продажба.  6. По процедурата не се подпомагат дейности, които не са свързани с отглеждане на селскостопански животни. |

# 14. Категории разходи, допустими за финансиране:

## 14.1. Допустими разходи:

|  |
| --- |
| 1. Разходи за строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда.  2. Разходи за закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за опазване компонентите на околната среда.  3. Разходи за закупуване на съоръжения, прикачен инвентар за пчеларство и съответно оборудване, необходимо за производството на мед и други пчелни продукти, както и за развъждането на пчели-майки, включително чрез финансов лизинг.  4. Разходи за закупуване на земя, сгради, помещения и друга недвижима собственост, необходими за изпълнение на проектното предложение, предназначени за земеделските производствени дейности на територията на селски район съгласно приложение № 9.  5. Разходи за закупуване, включително чрез финансов лизинг, на земеделска техника и специализирани земеделски транспортни средства, като например: цистерни за събиране на мляко, хладилно оборудване за транспортиране на продукция, оборудване за транспортиране на живи животни и птици и др.  6. Разходи за достигане на съответствие с международно признати стандарти, свързани с въвеждане на системи за управление на качеството в земеделските стопанства, въвеждане на добри производствени практики, подготовка за сертификация.  7. Разходи за закупуване на софтуер, включително чрез финансов лизинг.  8. Разходи за ноу-хау, придобиване на патенти права и лицензи, за регистрация на търговски марки и процеси, необходими за изготвяне и изпълнение на проекта.  9. Разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1 – 8, като допустимите разходи за проектиране се изчисляват върху допустимите разходи за проектирания обект.  **ВАЖНО:**  **10. Закупуване на земеделска техника по т. 5 е допустимо за обработка на земеделски площи, предназначени за производство на селскостопански култури за изхранване на животните, отглеждани от кандидата и включени в проектното предложение и/или за извършване на дейности в животновъдния обект, свързани с отглеждане на животните и подобряване на селскостопанския производствен процес.** |

## 14.2. Условия за допустимост на разходите:

|  |
| --- |
| 1. Дейностите и разходите по проекта са допустими за подпомагане, ако са извършени след подаване на проектното предложение.  2. Разходите по т. 9 от Раздел 14.1 „Допустими разходи“ са допустими, ако са извършени не по-рано от 1 януари 2014 г., независимо дали всички свързани с тях плащания са направени.  3. Допустимите разходи за консултантски услуги, свързани с подготовката и управлението на проектното предложение и разходите за правни услуги, като част от разходите по т. 9 от Раздел 14.1 „Допустими разходи“ не могат да превишават:  а) едно на сто от допустимите разходи – за проектни предложения с инвестиции само за земеделска техника;  б) пет на сто от допустимите разходи по т. 1 до 8 от Раздел 14.1 „Допустими разходи“ за проектни предложения с включени инвестиции за строително-монтажни дейности и/или закупуване и/или монтаж на оборудване и/или машини, но не повече от 29 337 лева.  4. Разходите за закупуване на земя, сгради и друга недвижима собственост по т. 4 от Раздел 14.1 „Допустими разходи“, не могат да надхвърлят 10 на сто от общия размер на допустимите разходи по т. 1 – 3 и т. 5 – 8 от Раздел 14.1 „Допустими разходи“;  5. Разходите за закупуване на земя, сгради и друга недвижима собственост са допустими за финансиране до размера на данъчната им оценка, валидна към датата на подаване на проектното предложение. В случай че към датата на придобиването данъчната оценка е с по-ниска стойност, допустими за финансиране са разходи до този размер.  6. Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на заявката за междинно или окончателно плащане за същия актив.  7. Оценителната комисия извършва оценка на основателността на предложените за финансиране разходи, посочени в Раздел 14.1 „Допустими разходи“ чрез съпоставяне на предложените разходи с определените от РА референтни разходи за допустими за финансиране активи и услуги и/или сравняване на представени оферти.  8. Списък с наименованията на активите, дейностите и услугите, за които са определени референтни разходи, е приложен към настоящите условия за кандидатстване - Приложение № 10.  9. За всеки заявен за финансиране разход по Раздел 14.1 „Допустими разходи“, който към датата на подаване на проектното предложение е включен в списъка по т. 8, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен данък върху добавената стойност (ДДС). Оценителната комисия извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.  10. За всеки заявен за финансиране разход по Раздел 14.1 „Допустими разходи“, който към датата на подаване на проектното предложение не е включен в списъка по т. 8, кандидатът представя най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен ДДС. Кандидатът представя и решение за избор на доставчика/изпълнителя, запитване за оферта по образец съгласно приложение № 11, а когато не е избрал най-ниската оферта – писмена обосновка за мотивите, обусловили избора му. В тези случаи оценителната комисия извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.  11. В случаите по т. 9 и 10 оферентите, когато са местни лица, следва да са вписани в Търговския регистър към Агенцията по вписванията, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в Търговския регистър към Агенцията по вписванията не се прилага за Националната служба за съвети в земеделието, физически лица за производство и предлагане на пазара на елитни и племенни пчелни майки и отводки, както и физически лица, предоставящи услуги по т. 9 от Раздел 14.1 „Допустими разходи“.  12. Когато за заявения за финансиране разход кандидатът е представил съпоставими оферти, независимо че разходът е включен в списъка по т. 8, оценителната комисия извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер. Когато кандидатът е представил мотивирана обосновка за направения избор, съпоставката се извършва между размера на определения референтен разход и размера на предложения за финансиране разход, като оценителната комисия одобрява за финансиране разхода до по-ниския му размер.  13. Изискванията по т. 7 - 12 не се прилагат по отношение на заявени за финансиране разходи за закупуване на земя, сгради и други недвижими имоти, както и за разходи за такси за извършвани услуги от държавни и/или общински органи и институции.  14. За разходите по т. 9 от Раздел 14.1 „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от Закона за обществените поръчки, при подаване на проектното предложение представят заверено от възложителя копие на всички документи от проведената съгласно изискванията на ЗОП процедура за избор на изпълнител/и.  15. За разходите за производство на пчелни майки по т. 3 от Раздел 14.1 „Допустими разходи“ кандидатът представя удостоверение съгласно чл. 25, ал. 4 от Наредба № 47 от 2003 г. за производство и предлагане на пазара на елитни и племенни пчелни майки и отводки (рояци) и реда за водене на регистър (обн., ДВ, бр. 103 от 2003 г.; изм., бр. 26 от 2008 г., бр. 67 от 2011 г., бр. 94 от 2012 г.).  16. За кандидати, които са възложители по чл. 5 и 6 от Закона за обществените поръчки, когато заявеният за финансиране разход не е включен в списъка по т. 8 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията по т. 11.  17. Кандидатите събират офертите по т. 16 чрез прилагане на принципа на пазарни консултации съгласно Закона за обществените поръчки, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива.  18. Минималното съдържание на офертите по т. 16 е наименование на оферента, срок на валидност на офертата, дата на издаване на офертата, подпис и печат на офертата, техническо предложение, ценово предложение в лева с посочен ДДС.  19. В случаите по т. 16, кандидатите представят към проектното предложение решение за определяне на стойността на разхода, за който кандидатстват, с включена обосновка за мотивите, обусловили избора му.  20. За кандидатите по т. 16 обосноваността на разхода може да се преценява чрез съпоставяне с определените референтни разходи.  **ВАЖНО:**  **21. Разходите за строително монтажни работи са допустими за подпомагане, ако са извършени след посещение на място съгласно т. 8 от Раздел 21.1 „Предварителна оценка на проектните предложения“.**  **22. Разходите за СМР и оборудване на непроизводствени помещения (административно-битови сгради, заседателни зали съблекални, кухни, подпокривни пространства, помещения за почивка и др.) и за вертикална планировка, за които се предоставя финансова помощ не могат да превишават 20 на сто от разходите за производствени помещения, оборудването и съоръженията към тях ведно с разходите за земеделска техника и специализирани земеделски транспортни средства.**  **23. В случаите когато проектното предложение, включва разходи за закупуване на земеделска техника и/или специализирани земеделски транспортни средства, кандидата посочва в т. 11 „Допълнителна информация, необходима за оценка на проектното предложение“ към формуляра за кандидатстване в ИСУН 2020, място за домуване на техниката/транспортното средство за времето, за което няма да се използва в рамките на животновъдния обект и/или за обработка на площите.** |

## 14.3. Недопустими разходи:

|  |
| --- |
| 1. Разходи за закупуване и/или инсталиране на оборудване, машини и съоръжения втора употреба.  2. Разходи за закупуване на лизинг на недвижима собственост.  3. Разходи за данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно [чл. 3, ал. 5 от Закона за данък върху добавената стойност](https://m.apis.bg/PravoDoc.aspx?DocumentId=230059&ParagraphId=17263626).  4. Оперативни разходи, включително разходи за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, режийни разходи.  5. Разходи за банкови такси, разходи за гаранции, изплащане и рефинансиране на лихви.  6. Разходи за принос в натура.  7. Разходи за изследвания за разработване на нови продукти, процеси и технологии.  8. Разходи за търговия на дребно.  9. Разходи за закупуване на права за производство на земеделска продукция.  10. Разходи за закупуване на животни, едногодишни растения и тяхното засаждане.  11. Разходи за закупуване, включително чрез финансов лизинг, на нови машини и оборудване, включително компютърен софтуер, за частта над пазарната им стойност.  12. Разходи за сертификация по НАССР (Анализ на опасностите и контрол на критичните точки) и по други международно признати стандарти.  13. Разходи, които представляват обикновена подмяна.  14. Разходи, свързани с плащания в брой.  15. Инвестиции в частта им, която надвишава определените референтни разходи.  16. Разходи за създаване и презасаждане на трайни насаждения.  17. Разходи за строително-монтажни работи, извършени преди посещението на място по т. 8 от Раздел 21.1 „Предварителна оценка на проектните предложения“.  18. Разходи, свързани с отглеждане и съхранение на селскостопански култури, които не са предназначени за изхранване на отглежданите от кандидата животни.  19. Разходи, включени в проектни предложения, на кандидати, които са заявени за подпомагане и в проектни предложения по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от ПРСР 2014-2020 година, подадени от същия кандидат. |

# 15. Допустими целеви групи (ако е приложимо):

|  |
| --- |
| Проектни предложения, представени от земеделски стопани и от признати групи или организации на производители, извършващи дейност в сектор „Животновъдство“. |

# 16. Приложим режим на минимални/държавни помощи:

|  |
| --- |
| Неприложимо |

# 17. Хоризонтални политики:

|  |
| --- |
| 1. Изпълнението на дейностите по настоящата процедура следва да е в съответствие с политиката на ЕС за равенство между половете, недискриминация и устойчиво развитие.  2. По настоящата процедура следва да е налице съответствие на проектните предложения със следните принципи на хоризонталните политики на ЕС:  а) равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в настоящите условия, независимо от техния пол, етническа принадлежност или увреждания.  б) устойчиво развитие – подкрепа за проектни предложения, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  3. В т. 11 от Формуляра за кандидатстване в ИСУН 2020, кандидатите следва да аргументират как предложените дейности съответстват и допринасят за реализиране на хоризонталните политики. Прилагането на заложените в проектното предложение принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| 1. Одобреният проект се изпълнява в срок до 24 месеца, а за проекти, включващи разходи за строително-монтажни работи, за които се изисква издаване на разрешение за строеж, в срок до 36 месеца от датата на подписването на административния договор за предоставяне на финансова помощ.  2. Крайният срок по т. 1 е до 6 юни 2025 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в Закона за подпомагане на земеделските производители, ЗУСЕСИФ, ПМС № 162/2016 г. и приложимото Европейско законодателство.  2. Оценката и класирането на проектните предложения по настоящата процедура се извършват от оценителна комисия, назначена със заповед на Изпълнителния директор на Държавен фонд „Земеделие“ – Разплащателна агенция, а в случаите на предварителна оценка – и от комисия, назначена с акт на изпълнителния директор на ДФЗ-РА по чл. 9в, ал. 2 от ЗПЗП.  3. Оценката на проектните предложения включва:  а) Етап 1: Предварителна оценка, ако размерът на заявената безвъзмездна финансова помощ на всички подадени проектни предложения по процедурата надхвърля разполагаемия бюджет по настоящите Условия за кандидатстване;  б) Етап 2 Оценка на административното съответствие и допустимостта;  в) Етап 3: Техническа и финансова оценка. |

## 21.1 Предварителна оценка на проектните предложения:

|  |
| --- |
| 1. Когато размерът на заявената финансова помощ на всички подадени проектни предложения надхвърля разполагаемия бюджет за настоящата процедура, Разплащателна агенция извършва предварителна оценка на проектните предложения по критериите, посочени в Раздел 22.1 „Критерии за оценка на проектни предложения“ и Раздел 22.2 „Методика за оценка на проектни предложения“.  2. Изпълнителният директор на Държавен фонд „Земеделие“ – Разплащателна агенция назначава комисия по чл. 9в, ал. 2 от ЗПЗП, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения.  3. Комисията изготвя списък на всички проектни предложения, в който се посочва полученият брой точки за всяко проектно предложение по всеки критерий. Списъкът се публикува на интернет страницата на Държавен фонд „Земеделие“ най-късно в срока по т. 2.  4. Кандидатите могат да подадат възражение до ръководителя на управляващия орган на Програмата за развитие на селските райони за периода 2014-2020 г. в 14-дневен срок от публикуването на списъка.  5. Ръководителят на управляващия орган на ПРСР за периода 2014-2020 г. назначава комисия за разглеждане на възраженията по т. 4. Комисията се произнася в срок от 60 дни от подаване на всяко възражение и уведомява Комисията за оценката по т. 2.  6. Въз основа на извършената предварителна оценка, съответно на уведомлението по т. 5, комисията по т. 2 изготвя и публикува на интернет страницата на Държавен фонд „Земеделие“ в едноседмичен срок от уведомлението по т. 7, списък на:  а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване за настоящата процедура, включително проектните предложения, получили еднакъв брой точки;  б) всички проектни предложения, извън посочените в буква „а“.  7. След разглеждане на последното възражение по т. 4, Комисията по т. 5 уведомява Комисията за оценка по т. 2 за броя на постъпилите възражения.  8. Разплащателна агенция извършва посещение на място за проекти, включващи строително-монтажни работи в срок до един месец от приключване на приема по настоящата процедура. Целта на посещението на място е да установи фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място служителят на РА съставя протокол с резултатите от посещението и го представя за подпис на кандидата или на упълномощен негов представител, който има право да напише в него обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН 2020;  д) в едноседмичен срок от получаването на протокола по буква „г“ за посещението на място кандидатът може писмено да направи възражения и да даде обяснения по направените констатации пред изпълнителния директор на РА. |

## 21.2. Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 6 от Раздел 21.1 „Предварителна оценка на проектните предложения“ от настоящите Условия за кандидатстване се извършва процедурата чрез подбор на проектни предложение по реда на глава трета, раздел ІІ от ЗУСЕСИФ, за проектните предложения по Раздел 21.1, т. 6, буква „а“ от настоящите условия за кандидатстване до достигане на 110 на сто от бюджета по настоящата процедура.  2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 6, буква „б“ до 110 на сто от бюджета по настоящата процедура.  3. В процеса на оценка на административно съответствие и допустимост на проектните предложения по процедурата, ще се извършват следните проверки:  а) проектното предложение отнася ли се за обявената процедура за подбор на проекти;  б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  в) съответствие на кандидатите, дейности и разходите с критериите за допустимост;  г) основателни ли са заявените за подпомагане разходи.  4. Оценката за административно съответствие и допустимост се извършва във основа на критериите съгласно Приложение № 12 към Условията за кандидатстване.  5. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.  6. Като част от проверката за административно съответствие и допустимост оценителната комисия може да извърши посещение и/или проверка на място за установяване на фактическото съответствие с представените документи, като:  а) се изпраща уведомление до бенефициента за датата на предстоящата проверка и посещението/проверката на място се извършва в присъствието на кандидата или упълномощен негов представител;  б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място;  г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителните комисии уведомяват кандидата, като му изпращат копие от протокола чрез ИСУН 2020;  д) в едноседмичен срок от получаването на протокола по буква „г“ за посещението/проверката на място кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ - РА.  7. Когато при проверките се установи липса на документи или друга нередовност, съответната комисия по чл. 33 от ЗУСЕСИФ изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване. Представени след този срок данни и/или документи, както и такива, които не са изрично изискани от РА, не се вземат предвид.  8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.  9. След приключване на оценката на административното съответствие и допустимостта, на интернет страницата на ДФЗ - РА ([www.dfz.bg](http://www.dfz.bg)) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 34 от ЗУСЕСИФ.  10. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ - РА в едноседмичен срок от съобщението на електронната страница на ДФЗ-РА относно оценката на административното съответствие и допустимостта чрез ИСУН 2020.  11. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.  12. Кандидатът може по всяко време да оттегли изцяло или частично проектното предложение или приложените към него документи като подаде писмено искане до изпълнителния директор на ДФЗ - РА на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях.  13. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  14. Когато кандидатът е уведомен от съответната оценителна комисия за случаи на несъответствия и/или нередовности в документите в проектното предложение, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността, а когато кандидатът е уведомен за намерението на съответната оценителна комисия да извърши проверка/посещение на място, не се разрешава оттегляне на цялото проектно предложение или на части от него. В тези случаи съответната оценителна комисия писмено уведомява кандидата за решението си по направеното искане за оттегляне.  15. При оттегляне изцяло на проектно предложение, което не попада в обхвата на т. 14, изпълнителният директор на ДФЗ - РА прекратява образуваното пред него административно производство, а кандидатът има право да подаде ново проектно предложение, в случай че е обявена нова процедура за подбор по подмярката.  16. Проектното предложение може да бъде поправяно по всяко време след подаването само в случай на очевидни грешки, признати от оценителната комисия. Искането за извършване на поправка се подава от кандидата или упълномощено от него лице чрез ИСУН 2020.  17. Поправката в проектното предложение се извършва от съответната оценителна комисия до приключване на работата ѝ, а след решение за предоставяне на БФП - от определени от изпълнителния директор на ДФЗ - РА служители.  18. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  19. Не се допуска поправяне на проектното предложение и представените от кандидата документи към него извън хипотезата по т. 16.  20. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от съответната оценителна комисия брой точки по критериите за оценка или спазване на критерий за допустимост на кандидат и критерий за финансиране на проекта.  21. Оценителната комисия може да извършва корекции в бюджета на проектно предложение, в случай че при оценката се установи:  а) наличие на недопустими дейности и/или разходи;  б) несъответствие между предвидените дейности и видовете заложени разходи;  в) дублиране на разходи;  г) неспазване на други условия за допустимост в настоящите условия за кандидатстване;  д) неоснователност на разходите;  е) несъответствие с правилата за държавни помощи.  22. Корекциите по т. 21, букви „б“ и „в“ се извършват след изискване на допълнителна пояснителна информация от кандидата.  23. Корекциите по т. 21 не могат да водят до:  а) увеличаване на размера или на интензитета на безвъзмездната финансова помощ, предвидени в подаденото проектно предложение;  б) невъзможност за изпълнение на целите на проекта или на проектните дейности;  в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ. |

## 21.3. Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва по критерии за оценка съгласно Раздел № 22.1 „Критерии за оценка на проектни предложения“, Раздел № 22.2 „Методика за оценка на проектни предложения“ и указанията, разписани в Приложение № 13 към Условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията.  4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение. или биха оказали влияние върху тежестта на критериите за оценка.  5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.  **ВАЖНО:**  **7. В процеса на техническа и финансова оценка председателят на комисията осигурява единен подход при прилагане на критериите за оценка, посочени в Раздел 22 „Критерии и методика за оценка на проектни предложения“.** |

# 22. Критерии и методика за оценка на проектните предложения

## 22.1 Критерии за оценка на проектни предложения

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Постъпилите проектни предложения се оценяват в съответствие със следните критерии за оценка:   |  |  |  |  |  | | --- | --- | --- | --- | --- | | **№** | **Приоритет** | **Критерий за оценка** | **Минимално изискване** | **Максимален**  **брой точки** | | 1. | **Подпомагане на животновъдни стопанства** | **Максимален брой точки по Приоритет № 1** | | **35** | | 1.1. Проекти, представени от кандидати, чиито земеделски стопанства са с размер по-нисък от средния за страната | Икономическият размер на земеделското стопанство на кандидата, измерен в СПО, към датата на подаване на проектното предложение е под 38 000 евро | 25 | | 1.2. Проекти, представени от кандидати, чиито земеделски стопанства са с размер по-висок от средния за страната | Икономическият размер на земеделското стопанство на кандидата, измерен в СПО, към датата на подаване на проектното предложение е над 38 001 евро | 15 | | 1.3. Проекти, представени от кандидати, които не са получавали подпомагане по подмярка 4.1 „Инвестиции в земеделски стопанства“ | - | 10 | | 2. | **Подпомагане на биологично производство** | **Максимален брой точки по Приоритет № 2** | | **10** | | 2.1. Проекти с инвестиции и дейности от стопанства за производство на биологични продукти | Всички животни в животновъдния обект/обекти на кандидата, който/които е включен/са включени в проектното предложение, е/са сертифициран/и за производство на биологични селскостопански продукти | 10 | | 3. | **Подпомагане на проекти, осигуряващи допълнителна заетост** | **Максимален брой точки по Приоритет № 3** | | **2** | | 3.1. Проекти, при които изпълнението на одобрените инвестиции и дейности води до осигуряване на допълнителна заетост в земеделските стопанства | По проекта се предвижда създаване на най-малко едно ново работно място | 2 | | 4. | **Подпомагане на проекти, представени от млади земеделски стопани** | **Максимален брой точки по Приоритет № 4** | | **5** | | 4.1. Проекти на земеделски стопани до 40 години включително | - | 5 | | 5. | **Подпомагане на кандидати с проекти на територията на Северозападен район и/или райони с природни и други ограничения** | **Максимален брой точки по Приоритет № 5** | | **10** | | 5.1. Проекти с инвестиции и дейности, които се изпълняват на територията на Северозападен район на страната | Области Видин, Враца, Монтана | 5 | | Област Ловеч | 3 | | Област Плевен | 2 | | 5.2. Проекти с инвестиции и дейности, които се изпълняват на територията на необлагодетелствани райони с природни и други ограничения съгласно наредбата за определяне на критериите за необлагодетелстваните райони и териториалния им обхват  (Приета с ПМС № 30 от 15.02.2008 г., обн., ДВ, бр. 20 от 26.02.2008 г.) | - | 5 | | 6. | **Подпомагане на проекти с интегриран подход** | **Максимален брой точки по Приоритет № 6** | | **35** | | 6.1. Проекти, които се реализират в райони в по-голяма близост до зони, в които е възникнала епизоотична обстановка | 1. Всички предвидени инвестиции в проектното предложение ще се изпълняват в животновъден обект/и, разположен/и на територията на населено място, в рамките на което е обявявано огнище на заразна болест след 01.01.2014 година, за съответния вид животни, с който се кандидатства по проектното предложение | 15 | | 2. Всички предвидени инвестиции в проектното предложение ще се изпълняват в животновъден обект/и, разположен/и на територията на община, в рамките на която е обявявано огнище на заразна болест след 01.01.2014 година, за съответния вид животни, с който се кандидатства по проектното предложение | 10 | | 3. Всички предвидени инвестиции в проектното предложение ще се изпълняват в животновъден обект, разположен/и на територията на административна област, в рамките на която е обявявано огнище на заразна болест след 01.01.2014 година, за съответния вид животни, с който се кандидатства по проектното предложение | 5 | | 6.2. Проекти с инвестиции, свързани с мерки за биосигурност в животновъдните обекти | **Най-малко 50 %** от допустимите инвестиционни разходи по проекта са свързани с инвестиции за подобряване на биосигурността в рамките на животновъдния обект/и | 10 | | **Най-малко 25 %** от допустимите инвестиционни разходи по проекта са свързани с инвестиции за подобряване на биосигурността в рамките на животновъдния обект/и | 5 | | 6.3. Проекти, представени от признати групи/организации на производители от министъра на земеделието, храните и горите |  | 10 | | **Максимален брой точки** | | | | **97** | |

## 

## 22.2 Методика за оценка на проектните предложения

|  |
| --- |
| 1. Подпомагат се проектни предложения, получили най-малко 15 точки съгласно критериите за оценка на проекти.  2. При наличие на проектни предложения, получили еднакъв брой точки по критериите за оценка на проекти, за които е наличен частичен разполагаем бюджет, ще бъде предоставено предимство на проектни предложения, по които е заявен по-малък размер разходи.  3. При изчисляване на икономическия размер на земеделското стопанство на кандидата по критерии за оценка № 1.1 и № 1.2 от Раздел 22.1 „Критерии за оценка на проектни предложения“ се вземат предвид всички данни за стопанството на кандидата към момента на подаване на проектното предложение, в т.ч. данните, посочени в декларацията за изчисляване на икономическия размер на стопанството (Приложение № 2).  4. Проектни предложения, представени от кандидати, които не са получавали подпомагане по подмярка 4.1 „Инвестиции в земеделски стопанства“ *(критерий за оценка № 1.3)* са такива, представени от кандидати, които не са одобрени за подпомагане със заповед на изпълнителния директор на ДФ „Земеделие“ по реда на Наредба № 9 от 21 март 2015 година. 5. Проектни предложения с инвестиции и дейности от стопанства за производство на биологични продукти *(критерий за оценка № 2.1)* са проектни предложения, представени от кандидати, които са представили/разполагат с писмено доказателство по чл. 29, параграф 1 от Регламент № 834/2007 на Съвета от 28 юни 2007 относно биологичното производство и етикетирането на биологични продукти и за отмяна на Регламент (ЕИО) № 2092/91 (документ по т. 2 от Раздел 24.2. Списък с документи, доказващи съответствие с критериите за оценка на проекти) и същият потвърждава, че всички животни в животновъдния обект/обекти на кандидата, който/които е включен/са включени в проектното предложение, е/са сертифициран/и за производство на биологични селскостопански продукти. 6. Проектни предложения, при които за изпълнението на одобрените инвестиции и дейности се предвижда създаване на най-малко едно ново работно място чрез, което се осигурява допълнителна заетост в земеделското стопанство */за кандидати земеделски стопани/* или в групата/организацията на производители *(критерий за оценка 3.1).* При оценка по критерия се взима предвид и увеличението на средносписъчния брой на персонала на кандидата спрямо годината, предхождаща година на подаване на проектното предложение. Средносписъчният брой на персонала на кандидата по процедурата за предходната година се изчислява като сбор от данните за среден списъчен брой на заетите лица, посочени в ред 1001 от Част I, Раздел 1 от „Отчета за заетите лица, средствата за работна заплата и други разходи за труд“ и лицата, посочени в код 1400 и код 1600 от Част II на отчета.  7. Проектни предложения на земеделски стопани до 40 години включително *(критерий за оценка 4.1)* са проекти, представени от кандидати - физически лица или еднолични търговци (ЕТ) на възраст между 18 и 40 години, включително. В случаите когато кандидат е еднолично дружество с ограничена отговорност (ЕООД), условието по критерия се счита за изпълнено, ако едноличния собственик на капитала на дружеството е на възраст между 18 и 40 години, включително.  8. Проектни предложения с инвестиции и дейности, които се изпълняват на територията на Северозападен район на страната *(критерий за оценка 5.1)*, са такива, при които всички инвестиции, за които се кандидатства, се намират в една или няколко от следните административни области - Видин, Враца, Монтана, Ловеч и Плевен. Когато проектното предложение включва инвестиции, разположени на територията на повече от една административна област, в обхвата на Северозападен район, точки по критерия се определят като се взема предвид областта, в която се изпълняват преобладаващата част от допустимите за финансова помощ инвестиционни разходи.  9. Проектни предложения с инвестиции и дейности, които се изпълняват на територията на необлагодетелствани райони с природни и други ограничения *(критерий за оценка № 5.2)* са такива, при които всички животновъдни обекти, включени в проектното предложение на кандидата се намират в землището на населено място в обхвата на Наредбата за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г., (обн., ДВ, бр. 20 от 26.02.2008 г.)  10. Оценката на проектните предложения по критерий за оценка № 6.1 се извършва съгласно разположението на включения в проектното предложение на кандидата животновъден обект/и и предвидените за изпълнение в тях инвестиции, включително представения документ по т. 4 от Раздел 24.2. „Списък с документи, доказващи съответствие с критериите за оценка на проекти“, като се вземат предвид следните обстоятелства:  а) Територия на населеното място е селищната територия, определена от строителните му граници, и извънселищната територия, определена от границите на землището.  б) Под община се има предвид едно или повече съседни населени места. Територия на общината е територията на включените в нея населени места.  в) Под административна област се има предвид една или повече съседни общини. Територия на областта е територията на включените в нея общини.  11. Преценката за съответствие на проектното предложения с минималните изисквания по критерий за оценка № 6.2 се извършва въз основа на допустимите инвестиционни разходи по проектното предложение, свързани с подобряване на биосигурността в животновъдния обект/обекти, за които кандидата представя и становище по т. 5 от Раздел 24.2 „Списък с документи, доказващи съответствие с критериите за оценка на проекти“.  12. Изискването по критерий за оценка № 1.1 за кандидати групи/организации на производители, се счита за изпълнено, в случай, че минималното изискване по критерия за оценка е изпълнено за над 50 на сто от членовете на групата или организацията на производители.  13. Изискването по критерий за оценка № 1.2 за кандидати групи/организации на производители, се счита за изпълнено, в случай, че минималното изискване по критерия за оценка е изпълнено за над 50 на сто от членовете на групата или организацията на производители.  14. За кандидати групи/организации на производители минималното изискване по критерий за оценка № 2.1 се счита за изпълнено, когато над 50 на сто от членовете на групата/организацията, отговарят на съответното условие.  15. За кандидати групи/организации на производители минималното изискване по критерий за оценка 4.1 се счита за изпълнено, когато над 50 на сто от членовете на групата/организацията, отговарят на съответното условие.  16. За кандидати групи/организации на производители изискването по критерий за оценка 5.2 се счита за изпълнено, когато над 50 на сто от животновъдните обекти на членовете на групата/организацията, включени в проектното предложение, се намират в землището на населено място в обхвата на Наредбата за определяне на критериите за необлагодетелстваните райони и териториалния им обхват, приета с ПМС № 30 от 15.02.2008 г., (обн., ДВ, бр. 20 от 26.02.2008 г.). |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020.  2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е представител на кандидата или КЕП с титуляр кандидата, като автор на подписа в този случай следва да е представителя на кандидата. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно и формулярът се подписва с КЕП на упълномощеното лице.  3. Документите се прилагат към формуляра за кандидатстване във формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН2020 и не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН 2020.  **Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на МЗХГ по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. |

# 24. Списък на документите, които се подават на етап кандидатстване:

## 24.1. Списък с общи документи:

|  |
| --- |
| 1. Нотариално заверено изрично пълномощно *- в случай че документите не се подават лично от кандидата*. Представя се във формат „pdf” или „jpg”.  2. Декларация по чл. 25, ал. 2 от ЗУСЕСИФ (Приложение № 3) във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  3. Основна информация за проектното предложение и таблица за допустимите инвестиции по образец (Приложение № 14). Представя се във формат „xls“ или „xlsx”, а когато проектното предложение се подава от упълномощено лице - и във формат „pdf” или „jpg”, подписана от кандидата и сканирана.  4. Справка-декларация за приходите от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ, получени за предходната или текущата финансова година във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. (Приложение № 15). *Представя се от кандидати – юридически лица.* *В случаите, когато кандидат е група или организация на производители, декларацията се представя поотделно от всеки от техните членове, които са юридически лица във формат „pdf” или „jpg”, подписана и сканирана.*  5. Декларация за изчисление на стандартен производствен обем на стопанството по образец (Приложение № 2) във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. В случаите, когато кандидат е група или организация на производители, декларацията се представя поотделно от всеки от техните членове във формат „pdf” или „jpg”, подписана и сканирана.  6. Справка-декларация за обработваната земя/отглежданите животни от членовете на групата/организацията на производители, с които участват в групата/организацията (по образец Приложение № 16) във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана - важи за кандидати признати групи/организации на производители*. (Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  7. Декларация по [чл. 4а, ал. 1 от ЗМСП](apis://Base=NORM&DocCode=4346&ToPar=Art4а&Type=201/) (по образец, утвърден от министъра на икономиката) във формата на образеца, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана (Приложение № 17) – *не се прилага от кандидати, които не попадат в категория МСП*. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  8. Бизнес план по образец (Приложение № 5) във формат „xls“ или „xlsx”, а когато проектното предложение се подава от упълномощено лице и сканиран във формат „pdf“ или „jpg“, подписан на всяка страница от кандидата.  9. Документ, удостоверяващ представителната власт на законния представител на кандидат, създаден по Закона за Селскостопанската академия *- важи за юридическите лица, създадени по Закона за Селскостопанската академия*. Представя се във формат „pdf” или „jpg”.*(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  10. Решение на компетентния орган на юридическото лице за кандидатстване по реда на настоящите условия за кандидатстване. Представя се във формат „pdf” или „jpg”.  11. Документ за собственост или ползване или заповеди по чл. 37в, ал. 4, ал. 10 и ал. 12 от ЗСПЗЗ за земята, която участва при изчисляването на минималния стандартен производствен обем. Представя се във формат „pdf” или „jpg” или „zip” или „rar”. *(ако е приложимо).*  12. Инвентарна книга към датата на подаване на проектното предложение с разбивка по вид на актива, дата и цена на придобиване. Представя се във формат „pdf” или „jpg”. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  13. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за биологичното разнообразие (ЗБР) и Закона за водите. Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение не включва строително-монтажни работи за които се изисква разрешение за строеж).* В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“.  14. Документ за собственост на земя и/или друг вид недвижими имоти, обект на инвестицията, или документ за учредено право на строеж върху имота за срок не по-малък от 6 години, считано от датата на подаване на проектното предложение (когато е учредено срочно право на строеж) - *важи в случаите по т. 19.1 от Раздел 13.2 „Условия за допустимост на дейностите“.* Представя се във формат „pdf” или „jpg”.  15. Документ за собственост или документ за ползване върху имота (земя и/или земеделска земя, и/или друг вид недвижими имоти, обект на инвестицията), валиден за срок не по-малък от 6 години, считано от датата на подаване на проектното предложение, вписан в служба по вписванията към Агенция по вписванията, а в случай на договор за аренда на земя - и регистриран в съответната общинска служба на МЗХГ. Договорите за наем и/или аренда следва да са с нотариална заверка на подписите - *важи в случаите по т. 19.2 от Раздел 13.2 „Условия за допустимост на дейностите“.* Представя се във формат „pdf” или „jpg” или „zip” или „rar”.  16. Заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява, в случаите на проекти, включващи разходи за строително-монтажни работи и когато за предвидените строително-монтажни работи не се изисква одобрен инвестиционен проект съгласно ЗУТ - *важи в случаите по т. 21, буква „а“ от Раздел 13.2 „Условия за допустимост на дейностите“.* Представя се във формат „pdf” или „jpg”.  17. Одобрен инвестиционен проект, изработен във фаза "Технически проект" или "Работен проект (работни чертежи и детайли)", в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.) *- важи в случай, че проектът включва разходи за строително-монтажни работи и за тяхното извършване се изисква одобрен инвестиционен проект съгласно ЗУТ*. Представя се във формат „pdf” или „jpg” или „zip” или „rar”. *(Когато към датата на кандидатстване проектът не е одобрен следва да се представи инвестиционен проект, ведно с входящ номер на искане за одобряването му от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.1 „Оценка на административно съответствие и допустимост“.)*  18. Становище на главния архитект, че строежът не се нуждае от издаване на разрешение за строеж - *важи в случай, че проектът включва разходи за строително-монтажни работи и за тях не се изисква издаване на разрешение за строеж, съгласно* ЗУТ*.* Представя се във формат „pdf” или „jpg”. *(Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“).*  19. Подробни количествени сметки, заверени от правоспособно лице - *важи в случай, че проектът включва разходи за строително-монтажни работи*. Представят се във формат „pdf” и „xls”/„xlsx”.  20. Влязло в сила разрешение за строеж (*важи в случай, че проектът включва разходи за строително-монтажни работи и за тяхното извършване се изисква издаване на разрешение за строеж съгласно ЗУТ*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“).*  21. Разрешение за поставяне, издадено в съответствие със ЗУТ - *важи в случай, че проектът включва разходи за преместваеми обекти.* Представя се във формат „pdf” или „jpg”. *(Към датата на кандидатстване може да се представи входящ номер на искане за издаване от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от раздел 21.2 „Оценка на административно съответствие и допустимост“).*  22. Предварителни или окончателни договори за услуги и доставки - обект на инвестицията, включително с посочени марка, модел, цена в лева или евро с посочен ДДС и срок за изпълнение - *важи в случаите, когато кандидатът не се явява възложител по чл. 5 и 6 от ЗОП.* В случаите на инвестиции за строително-монтажни работи към договорите се прилагат и количествено-стойностни сметки във формат „xls”/„xlsx”. Представят се във формат „pdf” или „jpg”.  23. Договор за финансов лизинг с приложен към него погасителен план за изплащане на лизинговите вноски. *Важи в случай, че проектът включва разходи за закупуване на активи чрез финансов лизинг.* Представя се във формат „pdf” или „jpg”.  24. Една независима оферта в оригинал, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС - *важи в случаите по т. 9 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост, както и за разходи за извършени услуги от държавни или общински органи и институции.* *Представя се във формат „pdf” или „jpg” или електронно подписани с квалифициран електронен подпис (КЕП) на издателя.*  25. Най-малко три съпоставими независими оферти в оригинал, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС, ведно с направени от кандидата запитвания за оферти съгласно приложение № 10 *– важи в случаите по т. 10 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост, както и за разходи за извършени услуги от държавни или общински органи и институции.* Представя се във формат „pdf” или „jpg” или електронно подписани с квалифициран електронен подпис (КЕП) на издателя.  26. Решение на кандидата за избор на доставчик/изпълнител - *важи в случаите, когато кандидатът не се явява възложител по чл. 5 и 6 от ЗОП*, а когато избраната оферта не е с най-ниска цена - и писмена обосновка за мотивите, обусловили избора (*важи в случаите по т. 10 от Раздел 14.2 „Условия за допустимост на разходите).* Представя се във формат „pdf” или „jpg”.  27. Удостоверение за данъчна оценка, издадено в рамките на месеца, предхождащ датата на подаване на проектното предложение - *важи в случай, че се проектът включва разходи за закупуване на земя, сгради и/или друга недвижима собственост.* Представя се във формат „pdf” или „jpg”.  28. Удостоверение съгласно чл. 25, ал. 4 от Наредба № 47 от 2003 г. за производство и предлагане на пазара на елитни и племенни пчелни майки и отводки (рояци) и реда за водене на регистър - *важи в случай, че проектът включва разходи за производство на пчелни майки по т. 3 от Раздел 14.1 „Допустими разходи“.* Представя се във формат „pdf” или „jpg”.  29. Документация по проведената съгласно изискванията на ЗОП процедура за избор на изпълнител/и - *важи в случай, че проектът включва разходи по т. 9 от Раздел 14.1 „Допустими разходи“, извършени преди подаване на проектното предложение от кандидат, който се явява възложител по чл. 5 и 6 от ЗОП.* Представят се във формат „pdf” или „jpg” или „zip” или „rar”.  30. Декларация за наличната самоходна земеделска техника в стопанството (Приложение № 18), придружена от копия на свидетелство за регистрация на земеделска и горска техника в стопанството на възраст до 7 години във формат „doc“ или „docx“ или „pdf” или „jpg”, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  31. Удостоверение за регистрация на животновъден обект по смисъла на чл. 137 от Закона за ветеринарномедицинската дейност. Представя се във формат "pdf" или "jpg".  32. Копие на протокол за унищожаване/убиване на животните по образец, утвърден от изпълнителния директор на БАБХ. Представя се в случаите по т. 10 от Раздел 11.1 „Критерии за допустимост на кандидатите“. Представя се във формат „pdf“ или „jpg”.  33. Документ, удостоверяващ размера на полученото финансиране, в т.ч. и от държавни, териториални или местни органи или от други публичноправни организации. Представя се във формат „pdf“ или „jpg”. Представя се само от кандидати, регистрирани по Закона за вероизповеданията във връзка с проверка за съответствие с условията на чл. 5, ал. 2, т. 14 от ЗОП. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*  **ВАЖНО:**  **Ако документът по т. 13 не е представен от кандидата в срока по т. 7 от Раздел 21.2 „Оценка за административно съответствие и допустимост“, кандидатът следва да представи уведомително писмо от компетентия орган, от което да е видно, причината поради която не е издаден съответния документ.**  **В случай че причината за неиздаването е свързана със задължителни административни срокове, документът може да бъде представен не по-късно от срока по т. 3 от Раздел 21.3 „Техническа и финансова оценка“.**  **При непредставяне на изискуемият документ по т. 13 от Раздел 24.1 „Списък с общи документи“ най-късно в срока по т. 3 от Раздел 21.3 „Техническа и финансова оценка“, проектното предложение може да бъде отхвърлено само и единствено на това основание.** |

## 24.2. Списък с документи, доказващи съответствие с критериите за оценка на проекти:

|  |
| --- |
| 1. Декларация за изчисление на стандартен производствен обем на стопанството по образец (Приложение № 2) във формат „doc“ или „docx“, а когато проектното предложение се подава от упълномощено лице - във формат „pdf” или „jpg”, подписана от кандидата и сканирана. При кандидати - признати групи или организации на производители се предоставя поотделно за техните членове във формат „pdf” или „jpg”, подписанa и сканиранa.  2. Договор за контрол по смисъла на чл. 18, ал. 3 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) с контролиращо лице, получило разрешение от министъра на земеделието и храните за осъществяване на контрол за спазване правилата на биологичното производство по реда на чл. 19 и 20 от ЗПООПЗПЕС, придружен от писмено доказателство по чл. 29, параграф 1 от Регламент № 834/2007 на Съвета от 28 юни 2007 относно биологичното производство и етикетирането на биологични продукти и за отмяна на Регламент (ЕИО) № 2092/91, удостверяващо, че кандидатът е производител, отглеждащ животни по биологичен метод. *(Представя се в случай, че кандидатът заявява приоритет по критерий за оценка № 2.1)*. Представя се във формат „pdf“ или „jpg”.  3. Заверено копие от НСИ на Отчет за заетите лица, средствата за работна заплата и други разходи за труд (за нефинансови предприятия съставящи баланс) или Справка заети лица (за нефинансови предприятия несъставящи баланс) за 2019 година. Представя се във формат „pdf“ или „jpg”. *(Представя се в случай, че кандидатът заявява приоритет по критерий за оценка № 3.1)*  4. Копие на заповед за обявяване на огнище на заразна болест по селскостопански животни, издадена от Изпълнителния директор на БАБХ след 1 януари 2014 година. Представя се във формат „pdf“ или „jpg”. *(Представя се в случай, че кандидатът заявява приоритет по критерий за оценка № 6.1)*  5. Становище на БАБХ, от което да е видно кои от предвидените инвестиции по проекта отговарят на мерките за биосигурност, описани в Наредба № 44 от 2006 г. за ветеринарномедицинските изисквания към животновъдните обекти. Представя се във формат „pdf“ или „jpg”. *(Представя се в случай, че кандидатът заявява приоритет по критерий за оценка № 6.2)* |

# 25. Краен срок за подаване на проектните предложения:

|  |
| --- |
| 1. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН 2020.  2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване на електронен адрес [rdd@mzh.government.bg](mailto:rdd@mzh.government.bg) и в ИСУН 2020.  Разясненията се утвърждават от ръководителя на управляващия орган или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХГ и в ИСУН2020 в срок до две седмици преди изтичането на срока за кандидатстване.  3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.  4. Крайният срок за подаване на проектни предложения е 17:30 часа на 30.09.2020 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Съответствието с критериите за оценка на проекти се преценява към датата на подаване на проектното предложение съобразно приложените към него документи.  2. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за изпълнение на проекта.  3. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал. 7 от ЗУСЕСИФ. |

## 27.1. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителният директор на ДФЗ - РА издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими дейности.  3. С поканата ще бъдат изискани следните документи:  **а)** Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв. - оригинал или копие, заверено от кандидата;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  **ВАЖНО:**  **Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на ДФЗ - РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ. По отношение публичните задължения по смисъла на чл. 162, ал. 2, т. 8 от ДОПК ДФЗ - РА извършва служебна проверка.**  **б/** Удостоверение за липса на задължения към общината по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а/“ и „б/“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.  Кандидат, който видно от Удостоверенията по букви „а/“ и „б/“ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  **в/** Свидетелство за съдимост на всички лица, участници в ОГ (за участниците юридически лица от законния им представител), издадено не по-рано от 6 месеца преди датата на представянето му - оригинал или копие, заверено от кандидата.  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено. Документът се представя, в случаите когато не може да бъде извършена проверка по служебен път.  **г/** Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно Договор за сформиране и функциониране на оперативна група по чл. 357 - 364 от Закона за задълженията и договорите (ЗЗД), заверено от кандидата;  **д/** Заявление за профил за достъп на ръководител на бенефициента до ИСУН 2020 (Приложение № 8 към Условията за изпълнение) и/или Заявление за профил за достъп на упълномощени от бенефициента лица до ИСУН 2020.  **е/** Удостоверение от органите на Изпълнителна агенция "Главна инспекция по труда" във връзка с обстоятелствата по чл. 54, ал. 1, т. 6 от ЗОП - оригинал или копие, заверено от кандидата.  ж/ Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия, ако е извършена промяна. Представя се във формат „pdf“ или „jpg“.  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ като, преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът за представяне на посочените документи е 30 дни, считано от датата на получаване на поканата.  6. Преди сключване на административен договор, ДФЗ - РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.  7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрен за финансиране проектно предложение откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Изпълнителният директор на ДФЗ - РА взема мотивирано решение за отказ за предоставяне на безвъзмездна финансова помощ в следните случаи:  - за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  - при несъгласие на кандидата да сключи административен договор за предоставяне на безвъзмездна финансова помощ;  - на кандидат, който не отговаря на условията на чл. 25, ал. 2 от ЗУСЕСИФ или непредставяне на документите по т. 3;  - в случаите по чл. 9д от Закона за подпомагане на земеделските производители.  10. При подписване на административен договор за безвъзмездна финансова помощ, бенефициентът подписва декларация по чл. 25, ал. 2 от ЗУСЕСИФ и чл. 7 от ПМС № 162/2016 г., при настъпила промяна в декларираните при кандидатстване обстоятелства (Приложение№ 3) към Административния договор за предоставяне на безвъзмездна финансова помощ.  11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020. ДФЗ - РА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ - РА.  12. Всеки кандидат или участник в оперативната група може да подаде до изпълнителният директор на ДФЗ – РА и/или ръководителя на УО сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проектно предложение финансиран от ЕЗФРСР, предоставят невярна и /или подвеждаща информация за вписване в регистъра и проверка. |

# 28. Приложения към Условията за кандидатстване:

|  |
| --- |
| Приложение № 1: Таблица за изчисляване на СПО  Приложение № 2: Декларация СПО  Приложение № 3: Декларация по чл. 25, ал. 2 от ЗУСЕСИФ  Приложение № 4: Анекс I към ДФЕС  Приложение № 5: Бизнес план  Приложение № 6: Методика за земеделска техника  Приложение № 7: Списък на разходи (Директива 91/676/ЕИО)  Приложение № 8: Списък нитратно уязвими зони  Приложение № 9: Списък селски райони  Приложение № 10: Списък разходи референтни цени  Приложение № 11: Образец на запитване за оферта  Приложение № 12: Контролен лист АСД  Приложение № 13: Контролен лист ТФО  Приложение № 14: Основна информация за проектното предложение и таблица за допустимите инвестиции  Приложение № 15: Справка-декларация за приходите от земеделски дейности  Приложение № 16: Справка-декларация за обработваната земя/отглежданите животни от членовете на групата/организацията на производители  Приложение № 17: Декларация ЗМСП  Приложение № 18: Декларация самоходна земеделска техника  Приложение № 19: Инструкции за попълване на електронния формуляр в ИСУН 2020 |